open-index/open-wikipedia-markdown huggingface dataset:
মালবিকা (অভিনেত্রী)

**শ্বেতা কন্নুর মেনন** (জন্ম: ১৯ জুলাই ১৯৭৯), যিনি তার মঞ্চ নাম **মালবিকা** সম্বোধনেই বেশি পরিচিত, তিনি একজন ভারতীয় অভিনেত্রী যিনি ৯০-এর দশকের শেষের দিকে মূলত তামিল চলচ্চিত্র এবং ২০০০-এর দশকের গোড়ার দিকে কয়েকটি তেলুগু, কন্নড় এবং মালায়ালাম চলচ্চিত্রে অভিনয় করেছিলেন। 

## ব্যক্তিগত জীবন
মালবিকার জন্মগত নাম শ্বেতা কোন্নুর। তিনি বেঙ্গালুরুতে জন্মগ্রহণ করেন। তার মাতা ও পিতার নাম  ঐশ্বর্য এবং ব্রিগেডিয়ার জয়বিভব।

## কর্মজীবন
উনিশ বছর বয়সেই মালবিকা অভিনেত্রী হিসাবে খ্যাতি অর্জন করেন। ১৯৯৯ সালে সুন্দর সি পরিচালিত এবং অজিত কুমার অভিনীত তামিল ছবি *উন্নাই থেডি* -এর মাধ্যমে তার চলচ্চিত্র জগতে অভিষেক ঘটে। ছবিটি পরবর্তীতে ব্যাবসায়িকভাবে বিরাট সাফল্য পায়। মালবিকা পুনরায় অজিতের সাথে *আনন্দ পুঙ্গাত্রে*  শীর্ষক চলচ্চিত্রে অভিনয় করেছিলেন। *রোজাভানম* ছবিতে মালবিকার অভিনয় দক্ষতা তাকে একজন অভিনেত্রী হিসেবে প্রতিষ্ঠিত করেছিল। মালবিকার পরপর তিনটি চলচ্চিত্র বানিজ্যিকভাবে সফল হয়। তবে তার অভিনীত *পুপারিকা ভারুগিরোম* ছবিটি ব্যর্থ হয়, যাতে শিবাজি গণেশনও অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2022)">তথ্যসূত্র প্রয়োজন</span>]]* &#x5D;

২০০০ থেকে ২০০৩ সাল পর্যন্ত কেবল *ভেত্রি কোডি কাট্টু* এবং *সিনু* ছাড়া মালবিকার কোন ছবি বিশেষ সাফল্য পায়নি। এরপর তিনি সুরিয়ার সাথে *পেরাঝাগানে* চলচ্চিত্রে একটি গানের দৃশ্যে উপস্থিত ছিলেন। ২০০৪ সালে, তিনি কমল হাসানের সাথে *[[বশূল রাজা এমবিবিএস|ভাসুল রাজা এমবিবিএস]]* ছবিতে অভিনয় করেছিলেন। 

মালবিকাকে *চন্দ্রমুখী* (২০০৫) ছবিতে অভিনয়ের জন্য নির্বাচিত করা হয়েছিল। সেই বছরের শেষের দিকে, তিন  *সি ইউ অ্যাট নাইন*  নামক চলচ্চিত্রে অভিনয়ের মাধ্যমে বলিউড চলচ্চিত্র জগতে পদার্পন করেন।করেন। 

২০০৬ সালে তামিল ছবি *থিরুত্তু পায়ালেতে* তিনি তার অভিনয় ছিল প্রসংশ্নীয়। তিনি মণি রত্নমের মঞ্চ অনুষ্ঠান *নেত্রু ইন্দ্রু নালাই* -এর অংশ ছিলেন। ২০০৭ সালে, তিনি *ব্যাপারি, থিরুমাগান, সাবারি, মণিকন্দা* এবং *নান আভানিলাইয়ের* মতো চলচ্চিত্রে সহায়ক ভূমিকায় অভিনয় করেছিলেন। তারপর থেকে, তাকে বেশিরভাগই  চলচ্চিত্রেই অতিথি চরিত্রে দেখা গেছে। মালবিকার পর্বরতী চলচ্চিত্র প্রকল্পের মধ্যে রয়েছে; *কুরুভি* (২০০৮), *আয়ুধাম সেভম* (২০০৮) এবং *অরূপদাই* (২০০৯)।

অভিনয় জগত থেকে প্রায় এক দশকের বিরতির পর ২০২২ সালে, মালবিকা পণ কুমারন পরিচালিত *গোলমাল* চলচ্চিত্রের মাধ্যমে চলচ্চিত্র জগতে ফিরে আসেন 

## তথ্যসূত্র

বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:ভারতীয় চলচ্চিত্র অভিনেত্রী
জামিলা মালিক

**জামিলা মালিক** (১৯৪৫/১৯৪৬ - ২৮ জানুয়ারী ২০২০) ছিলেন দক্ষিণ ভারতীয় চলচ্চিত্রের একজন সুপরিচিত অভিনেত্রী। তিনি ১৯৭০ এবং ১৯৮০ এর দশকে মালায়ালাম এবং তামিল ছবিতে অভিনয় করেছিলেন। জামিলার বেশিরভাগ চলচ্চিত্র সমালোচক এবং দর্শকদের কাছ থেকে প্রশংসা অর্জন করেছে। 

জামিলা ১৯৭২ সালে *আধ্যাতে কথা* চলচ্চিত্রের মাধ্যমে অভিনয় জগতে প্রবেশ করেন।  তিনি কেরালার প্রথম মহিলা যিনি ফিল্ম অ্যান্ড টেলিভিশন ইনস্টিটিউট অফ ইন্ডিয়া থেকে স্নাতক ডিগ্রি অর্জন করেছিলেন।  জামিলা প্রথমে একজন স্কুল শিক্ষিকা হিসেবে কাজ করতেন। তিনি বিবাহিত এবং তার একটি ছেলেও আছে। নব্বইয়ের দশকে জামিলা  বিশটিরও বেশি টেলিভিশন ধারাবাহিকে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2023)">তথ্যসূত্র প্রয়োজন</span>]]* &#x5D; জামিলা ২০২০ সালের ২৮ জানুয়ারী তারিখে ৭৪ বছর বয়সে মারা যান। 

## অভিনয় জীবন

### মালায়ালাম

জামিলা বহু মালয়ালম চলচ্চিত্রে অভিনয় করেছিলেন। *ফেসেস* হল তার অভিনীত প্রথম উল্লেখযোগ্য মালয়ালম চলচ্চিত্র।

সত্তরের দশকে জামিলা অগনিত মালয়ালম চলচ্চিত্রে অভিনয় করেছিলেন যাদের মধ্যে উল্লেখযোগ্য লাইন বাস (১৯৭১), সাথী (১৯৭২), আধ্যাত্মে কথা (১৯৭২), র‍্যাগিং (১৯৭৩), ইয়ানিপ্পাদিকাল (১৯৭৩), রাজাহংসম (১৯৭৪), নীলাকান্নুকল (১৯৭৪), রহস্যরাত্রী (১৯৭৪), বয়ফ্রেন্ড (১৯৭৫), নীরমালা (১৯৭৫), উল্লাস যাত্রা (১৯৭৫), ছোটান্নিকরা আম্মা (১৯৭৬), সেক্সিলা স্টান্ডিলা (১৯৭৬), স্বর্ণ পদক (১৯৭৭), সোসাইটি লেডি (১৯৭৮), অবকাশম (১৯৭৮) এবং কাজুকান (১৯৭৯)।

আশির দশকেও তিনি মালয়ালম চলচ্চিত্রে স্বক্রিয় ছিলেন। সেইসময়কার তার কিছু জনপ্রিয় চলচ্চিত্র হল, ডালিয়া পুক্কল (১৯৮০), লাহারি (১৯৮২), পাণ্ডবপুরম (১৯৮৬) এবং ওরু মায়মাসা পুলারিয়িল (১৯৮৯)।

নব্বইয়ের দশকে জামিলা উন্নিকুত্তনু জলি কিত্তি (১৯৯০) নামক মালয়ালম চলচ্চিত্রে অভিনয় করেন।

### তামিল

জামিলা তামিল চলচ্চিত্রেও বেশ কয়েকটি ছবিতে অভিনয় করেছিলেন যার মধ্যে উল্লেখযোগ্য, ভেলি রাথাম (১৯৭৯), অধিশায় রাগম (১৯৭৯), লক্ষ্মী (১৯৭৯), নাধিয়াই থেদি বান্ধ কদল (১৯৮০), পোন্নাঝাগি (১৯৮১) এবং শ্রীমান শ্রীমতি (১৯৮২)।

### একজন কন্ঠশিল্পী হিসেবে

জামিরা *ময়ূরা* (১৯৭৫) চলচ্চিত্রে একজন কন্ঠশিল্পী হিসাবে কাজ করেছিলেন।

### টেলিভিশন

জামিলা বেশ কয়েকটি টিভি ধারাবাহিকে অভিনয় করেন যাদের মধ্যে উল্লেখযগ্য, *কায়ার*, *সাগরিকা*, *মঙ্গল্যাপট্টু* (আঞ্চলিক মাঝাভিল মনোরমা টিভি চ্যানেলে সম্প্রচারিত) এবং *চেম্পাট্টু* (আঞ্চলিক এশিয়ানেট টিভি চ্যানেলে সম্প্রচারিত)।

## তথ্যসূত্র

বিষয়শ্রেণী:কোল্লমের অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০২০-এ মৃত্যু
বিষয়শ্রেণী:১৯৪০-এর দশকে জন্ম
বাব আর-রৌহ

**বাব আর-রৌহ** (যা **বাবর-রুয়াহ** বা **বাব-রৌয়াহ** নামেও পরিচিত) হলো মরক্কোর রাবাতের আলমোহাদ যুগের প্রাচীরের একটি স্মৃতিস্তম্ভ।

## ইতিহাস
এটি দ্বাদশ শতাব্দীর শেষের দিকে আলমোহাদ খলিফা ইয়াকুব আল-মনসুর দ্বারা নির্মিত হয়েছিল। তিনি এখানে যে স্মারক রাজধানীর নির্মাণ শুরু করেছিলেন তার অংশ হিসাবে এটি নির্মিত হয়। ১১৯৭ সালের মধ্যে গেট এবং এর সংলগ্ন প্রাচীরের কাজ শেষ হয়। আরবি নাম *বাব আর-রুওয়াহ* (যার অর্থ "বাতাসের দরজা") সম্ভবত এটি শহরটিকে আঘাতকারী শক্তিশালী আটলান্টিক বাতাস থেকে এসেছে।

বর্তমানে গেটের প্রবেশপথের খিলানটি আগের তুলনায় ছোট কারণ এটি আংশিকভাবে ছোট পাথর দিয়ে ভরাট করা হয়েছে। এই হ্রাসকরণটি আলাউইত সুলতান সিদি মুহাম্মদ ইবনে আবদুল্লাহর (১৮ শতকের দ্বিতীয়ার্ধ) সময় থেকে শুরু হয়েছে, যিনি মারাকেশের বাব আগনাউ গেটে অনুরূপ সমন্বয় করেছিলেন।

বর্তমানে গেটের অভ্যন্তরভাগকে একটি আর্ট গ্যালারিতে রূপান্তরিত করা হয়েছে। এটি সম্প্রতি ২০০০-২০০১ সালে সংস্কার করা হয়।

## স্থাপত্য
থাম্ব|গেটের ভেতরের সম্মুখভাগ
এই ফটকটি তার প্রতিরক্ষামূলক কাঠামোর পাশাপাশি এর সমৃদ্ধ পাথর খোদাই করা অলংকরণের জন্য উল্লেখযোগ্য, যা উত্তরে অবস্থিত বাব ওদাইয়া (রাবাতেও) এবং মারাকেশের বাব আগনাউয়ের মতো অন্যান্য স্মৃতিস্তম্ভের আলমোহাদ ফটকের সাথে তুলনীয়। এই গেটটি লালচে পাথর দিয়ে তৈরি, কিন্তু সমুদ্র-বাতাসের অবিরাম প্রবাহের ফলে এর রঙ অনেকটাই ধূসর হয়ে গেছে। গেটের বাইরের প্রবেশপথটি দুটি বুরুজ দ্বারা বেষ্টিত। ১৮ শতকের দ্বিতীয়ার্ধে আলাউইত সুলতান মুহাম্মদ ইবনে আবদুল্লাহর অধীনে প্রবেশপথের খিলানটি আংশিকভাবে একটি ছোট খিলান দিয়ে ভরাট করা হয়।

গেটের বাইরের সম্মুখভাগের অলংকরণে তিনটি সমকেন্দ্রিক অর্ধ-বৃত্ত রয়েছে যা বহুলোবযুক্ত এবং বিকিরণকারী মোটিফ দিয়ে খোদাই করা হয়েছে, যা পরবর্তীতে একটি আয়তাকার *আলফিজের* ভিতরে ফ্রেম করা হয়। খিলানের স্প্রিং-এ অবস্থিত অর্ধবৃত্তের সবচেয়ে ভেতরের দুই প্রান্ত "S"-এর মতো সর্প আকৃতিতে খোদাই করা হয়েছে যা বাব ওদাইয়াতেও দেখা যায় তবে অন্য কোথাও খুব কমই দেখা যায়। এই *আলফিজের* কোণার মাঝখানের স্প্যান্ড্রেলগুলি আরবীয় উদ্ভিদ নকশা দিয়ে খোদাই করা হয় যার কেন্দ্রে একটি খোদাই করা সমুদ্রের খোদাই করা আছে। *আলফিজের* ফ্রেমেই কুফিক হরফে আরবি ভাষায় একটি শিলালিপি রয়েছে যাতে একটি কুরআনের আয়াত রয়েছে, যার অনুবাদ নিম্নরূপ:"তোমরা এমন একটি সম্প্রদায় হও যারা কল্যাণের দিকে আহ্বান করে, ন্যায়ের নির্দেশ দেয় এবং অন্যায় থেকে বিরত রাখে। এরা-ই সফলকাম। আর তাদের মতো হয়ো না, যারা স্পষ্ট প্রমাণ পাওয়ার পরও বিভক্ত হয়ে পড়ে ও পরস্পর বিরোধে লিপ্ত হয়— এদের জন্য রয়েছে ভয়ানক শাস্তি।"— কুরআন ৩:১০৪-১০৫
গেটের অভ্যন্তরীণ পথটি চারটি কক্ষের মধ্য দিয়ে যায় এবং চারবার ৯০ ডিগ্রি বাঁক নেয়, যা আলমোহাদ সামরিক স্থাপত্যের একটি জটিল বাঁকানো প্রবেশপথ তৈরি করে। একটি কক্ষ মূলত উপর থেকে খোলা ছিল (কিন্তু বর্তমানে এটি ছাদ দ্বারা আচ্ছাদিত) যাতে রক্ষকরা গেটে প্রবেশকারী যেকোনো আক্রমণকারীর উপর প্রজেক্টাইল নিক্ষেপ করতে পারে। শহরের দিকে মুখ করে থাকা গেটের ভেতরের সম্মুখভাগটি আরও সহজভাবে ঘোড়ার নালের খিলানপথের চারপাশে খোদাই করা একটি একক পলিলোবযুক্ত অর্ধ-বৃত্ত দিয়ে সজ্জিত, যা *সেবকা* প্যাটার্নে ভরা একটি প্রশস্ত ব্যান্ড দ্বারা ফ্রেম করা হয়েছে।

## তথ্যসূত্র


বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মরক্কোর দর্শনীয় স্থান
বিষয়শ্রেণী:মরক্কোর স্থাপত্য
মল্লিকা (অভিনেত্রী)

**রিজা জনসন**,  যিনি তার মঞ্চ নাম **মল্লিকা** সম্বোধনেই বেশি পরিচিত, তিনি একজন প্রাক্তন ভারতীয় অভিনেত্রী, যিনি মূলত মালায়ালাম এবং তামিল ছবিতে অভিনয় করেছেন।

## কর্মজীবন
রিজা ওরফে মল্লিকা মালায়ালাম ছবি *নিঝালকুথু* (২০০২) -এর মাধ্যমে অভিনয় জগতে আত্মপ্রকাশ করেন।  এরপর তিনি চেরানের *অটোগ্রাফ* ছবিতে একটি গুরুত্বপূর্ণ ভূমিকা পালন করেন, যার পরে তিনি বেশ কয়েকটি তামিল ছবিতে পার্শ্ব চরিত্রে অভিনয় করার সুযোগ পান। পরে তিনি *অঞ্জলি* নামক একটি টেলি-ধারাবাহিকে অভিনয় করেন। *অটোগ্রাফ* ছবিতে তার অভিনয়ের জন্য তিনি সেরা সহ-অভিনেত্রী হিসাবে ফিল্মফেয়ার পুরস্কার জিতেছিলেন।   মল্লিকা বায়ারি ভাষায় নির্মিত প্রথম পূর্ণদৈর্ঘ্য চলচ্চিত্র *বায়ারি* তে অভিনয় করেন যার জন্য ২০১২ সালে, ৫৯তম জাতীয় চলচ্চিত্র পুরস্কারে তার নাম বিশেষ সম্মানের সাথে উল্লেখ করা হয়েছিল।

## ব্যক্তিগত জীবন
মল্লিকার জন্ম কেরালার ত্রিশুরের ওলুর অঞ্চলের একটি সিরো-মালাবার সিরিয়ান খ্রিস্টান পরিবারে। তার পিতা ও মাতার নাম যথাক্রমে জনসন এবং রিথা। তার জন্ম নাম রিজা জনসন। 

## পুরস্কার

* ২০০৪ : সেরা সহ-অভিনেত্রীর জন্য ফিল্মফেয়ার পুরস্কার - *অটোগ্রাফ* 
* ২০১২ : জাতীয় চলচ্চিত্র পুরস্কার জুরি বোর্ডের বিশেষ উল্লেখ - *বায়ারি* 
* ২০১৩ : কেরালা ফিল্ম ক্রিটিকস অ্যাসোসিয়েশন পুরস্কার - দ্বিতীয় সেরা অভিনেত্রী - বিভিন্ন চলচ্চিত্র 

## চলচ্চিত্র তালিকা

## টেলিভিশন

## তথ্যসূত্র

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ত্রিশূরের অভিনেত্রী
কক্সবাজার জেলা ইনডোর স্টেডিয়াম

**কক্সবাজার জেলা ইনডোর স্টেডিয়াম** ২০২২ সালে প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম।  এটির অবস্থান কক্সবাজার শহরের স্টেডিয়াম সড়ক ও জেলা পরিষদ সড়কের সংযোগে বীরশ্রেষ্ঠ রুহুল আমিন স্টেডিয়ামের উত্তরপশ্চিম কোনে। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত। স্থাপনাটি স্থানীয় কক্সবাজার জেলা ক্রীড়া সংস্থার তত্ত্বাবধানে রয়েছে।

## ইতিহাস
কক্সবাজার জেলা ক্রীড়া সংস্থা ২০১৬ সালের ১৮ মার্চ জাতীয় ক্রীড়া পরিষদের কাছে ইনডোর স্টেডিয়ামের প্রস্তাব দেয়। কক্সবাজারকে বাংলাদেশের ক্রীড়া পর্যটনের কেন্দ্র হিসেবে অবকাঠামো উন্নয়নের উদ্দেশ্যে ২০১৭ সালের পহেলা মার্চ ইনডোর স্টেডিয়াম নির্মাণের ঘোষণা আসে। একই বছর জুন মাসে জাতীয় ক্রীড়া পরিষদ সম্ভাব্যতা যাচাই শুরু করে। মূল স্টেডিয়ামের পাশে পুরাতন টেনিস কোর্টে পরিষদের তত্ত্বাবধায়নে ২০২১ সালের ৩ মার্চ নির্মাণকাজ শুরু হয়। প্রকল্পের নির্মাণ ব্যয় ছিল  ১৩ কোটি ৫৮ লাখ টাকা।  ২০২২ সালের ৭ ডিসেম্বর অন্যান্য অবকাঠামোর সাথে স্টেডিয়ামটির আনুষ্ঠানিক উদ্বোধন করা হয়।
## অবকাঠামো
কক্সবাজার ইনডোর স্টেডিয়াম ব্যাডমিন্টন, বাস্কেটবলসহ অন্যান্য ইনডোর খেলার উপযোগী। ক্রীড়া আয়োজনের স্থানের পাশাপাশি এখানে খেলোয়াড়দের শরীরচর্চার জন্য ব্যায়ামাগার অন্তর্ভুক্ত। স্টেডিয়ামের দর্শক ধারণ ক্ষমতা ৫০০। দর্শকদের বসার গ্যালারি ছাড়াও খেলোয়াড়দের বিশ্রাম,  প্রস্তুতি ও প্রশিক্ষণের জন্য পৃথক কক্ষ স্টেডিয়ামের অন্তর্গত।

## ব্যবহার
কক্সবাজার ইনডোর স্টেডিয়াম সক্রিয় হওয়ার পর নিয়মিত কারাতে অনুশীলন জেলা ও জাতীয় পর্যায়ের তায়কোয়ান্দো ও ব্যাডমিন্টন প্রতিযোগিতা হয়।

## তথ্যসূত্র

বিষয়শ্রেণী:কক্সবাজার জেলা
বিষয়শ্রেণী:বাংলাদেশের স্টেডিয়াম
বিষয়শ্রেণী:২০২২-এ বাংলাদেশে প্রতিষ্ঠিত
বিষয়শ্রেণী:চট্টগ্রাম বিভাগের ভবন ও স্থাপনা
বিষয়শ্রেণী:বাংলাদেশের ইনডোর স্টেডিয়াম
বিষয়শ্রেণী:কক্সবাজারের ক্রীড়া অনুষ্ঠানস্থল
মানসী ভিটিনাল

**মানসী ভিটিনাল** একজন ভারতীয় অভিনেত্রী যিনি মূলত মালায়ালাম ছবিতে অভিনয়ের জন্য পরিচিত। ২০১২ সালের মালায়ালাম ভাষায় শিশুশ্রম প্রথার বিরোধিতায় নির্মিত চলচ্চিত্র *প্রতিক্ষায়োদ* -এ  তিনি অভিনয় করেন। এই চলচ্চিত্রে তার ভূমিকার জন্য মানসী *পি এ ব্যাকার ফাউন্ডেশন* -এর পক্ষ থেকে সেরা নবাগত অভিনেত্রীর পুরস্কার জিতেছেন। 

## জীবনী
মানসীর জন্ম ও বেড়ে ওঠা বাহরাইনে একটি খ্রিস্টান মালয়ালি পরিবারে। মানসীর পরিবার কেরালার মাভেলিকারা অঞ্চলের অধিবাসী ছিলেন। মানসী বাহরাইনের ইন্ডিয়ান স্কুলে পড়াশোনা করেছেন এবং কেরালা বিশ্ববিদ্যালয়ের অধীনে *থ্রিউবনন্তপুরমের মার ইভানিওস কলেজ* থেকে চলচ্চিত্র এবং গণযোগাযোগে স্নাতক ডিগ্রি অর্জন করেছেন। স্কুলজীবনে, তিনি অভিনয়, নৃত্য এবং অন্যান্য বিষয়ে উতসাহী ছিলেন। মানসী ভাইকম মুহাম্মদ বশিরের পুওভান পাঝাম অবলম্বনে একটি নাটকে প্রধান নারী চরিত্রে অভিনয় করেছিলেন যার জন্য তিনি চৌদ্দ বছর বয়সে, (২০০৪-০৫ সালে) বি কে এস নাট্য উৎসবে সেরা অভিনেত্রীর পুরস্কার পেয়েছিলেন। তিনি বাহরাইন থেকে প্রযোজিত জীবন টিভির অনুষ্ঠানে উপস্থাপক হিসেবেও কাজ করেছিলেন। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মানামার ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় খ্রিস্টান
বিষয়শ্রেণী:জীবিত ব্যক্তি
বাব আর রব

alt=|থাম্ব| ঐতিহাসিক বাব আর-রব এর গেট।
**বাব আর রব** (আরবি: باب الرب) হলো মরক্কোর মারাকেশের ঐতিহাসিক মদিনার দক্ষিণে অবস্থিত একটি নগর ফটক।

## অবস্থান
থাম্ব|বর্তমানে বাব আর-রবের পাশ দিয়ে যাওয়া রাস্তা।
গেটটি বাব আগনাউ এবং কাসবাহ জেলার কাছে অবস্থিত। এটি আমিজমিজ এবং আসনির পাহাড়ি শহরগুলিতে যাওয়ার রাস্তার দিকে নিয়ে যায়।

## ঐতিহাসিক পটভূমি
যদিও কিছু ইতিহাসবিদ বিশ্বাস করেন যে এই গেটটি আলমোহাদ আমলের (বিশেষভাবে ইয়াকুব আল-মানসুর-এর শাসনামলে) নির্মিত, কারণ এটি আলমোহাদ কাসবার সান্নিধ্যে অবস্থিত, তবে মরক্কোর স্থাপত্যবিদ্যার বিশেষজ্ঞ ও স্থপতি কুয়েন্টিন উইলবক্স সাম্প্রতিক সময়ে যুক্তি দেন যে, শহরের বৃহত্তর কাঠামোর দৃষ্টিকোণ থেকে এর অবস্থান বোঝায় এটি মূলত একটি আলমোরাভিদ আমলের গেট। তারা উভয়েই বিশ্বাস করেন যে ঐতিহাসিক সূত্রে বর্ণিত এবং নিকটবর্তী নেফিস (বা এন'ফিস) নদীর নামানুসারে নামকরণ করা আরেকটি গেট বাব নেফিস সম্ভবত একই গেটের অন্য নাম ছিল। *রব* বা *রুব* শব্দটি এক ধরণের রান্না করা ওয়াইনকে বোঝায় যার দ্রাক্ষাক্ষেত্র নেফিস নদীর তীরে চাষ করা হত এবং এই গেট দিয়ে আমদানি ও নিয়ন্ত্রিত হত। এই গেটের বাইরে বর্তমানে একটি কবরস্থান দ্বারা আচ্ছাদিত এলাকায় একসময় প্রায় ৭০ বাই ৪০ মিটার পরিমাপের একটি জলাশয় ছিল এবং সাঁতার অনুশীলনের জন্য ব্যবহৃত হত।

## স্থাপত্য নকশা

বাব আর-রব শহরের সবচেয়ে অস্বাভাবিক ফটকগুলির মধ্যে একটি, এবং দেয়ালের কোণে বা কোণে অবস্থিত একমাত্র ফটক। গেটের মূল কাঠামোটি হল একটি বুরুজ যার ভেতরে উত্তর দিক থেকে একটি বাঁকানো পথ প্রবেশ করে ১৮০ ডিগ্রি বাঁক নিয়ে আবার উত্তর দিকে বেরিয়ে গেছে।

বর্তমানে এলাকার দেয়ালগুলি গেটের দুর্গের চারপাশে এমনভাবে স্থানান্তরিত করা হয়েছে যে, গেটের উভয় উত্তরমুখী প্রবেশপথ শহরের দেয়ালের ভিতরে খুলে যায়। এটি শহর থেকে আসা-যাওয়ার পথ হিসেবে এর মূল ভূমিকাকে অস্পষ্ট করে। তবে ১৯১২ সালে ফরাসি পণ্ডিতরা যখন গেটটি তৈরি করেছিলেন তখন শহরের প্রাচীরের গঠন ছিল ভিন্ন। গেটহাউসের পাশে সংযুক্ত না হয়ে এটি গেটের উত্তর সম্মুখভাগের মাঝখানে এর দুটি দরজার মাঝখানে সংযুক্ত ছিল, যাতে বাম বা পূর্ব দরজাটি শহরের প্রাচীরের বাইরে ছিল এবং ডান বা পশ্চিম দরজাটি দেয়ালের ভিতরে ছিল। যেহেতু উভয় প্রবেশপথই উত্তরমুখী ছিল, এর অর্থ হল বাইরের প্রবেশপথটি গ্রামাঞ্চল থেকে দূরে এবং শহরের দেয়ালের দিকে মুখ করে ছিল। ফলস্বরূপ, শহরের বাইরে দক্ষিণ দিক থেকে আসা ভ্রমণকারীদের উত্তর দিক থেকে প্রবেশের জন্য দুর্গের অন্য প্রান্তে হেঁটে যেতে হত। এই অস্বাভাবিক বিন্যাসের কারণে এবং শহরের অন্যান্য ফটকগুলির সাথে তুলনা করার ভিত্তিতে উইলবক্স অনুমান করেন যে, এই এলাকার শহরের প্রাচীরগুলি পরিবর্তিত হয়েছিল এবং ফটকের চারপাশে এমনভাবে সরানো হয়েছিল যে প্রবেশপথগুলি বিপরীত ছিল। পূর্ব দরজাটি, যা ১৯১২ সালে বাইরের প্রবেশদ্বার ছিল, তা মূলত শহরের দেয়ালের ভিতরে অবস্থিত ছিল। এর পশ্চিম দরজাটি (১৯১২ সালে ভিতরের প্রবেশদ্বার) মূলত শহরের দেয়ালের বাইরে ছিল। এভাবে গেটের দুর্গটি শহরের প্রাচীরের সাথে বিস্তৃত ছিল এবং এর নকশাটি শহরের অন্য দক্ষিণ গেট বাব আঘমতের মূল বিন্যাসের সমতুল্য ছিল।

## তথ্যসূত্র


বিষয়শ্রেণী:১২শ শতাব্দীতে সম্পন্ন ভবন ও স্থাপনা
বিষয়শ্রেণী:মরক্কোর স্থাপত্য
বিষয়শ্রেণী:মরক্কোর দর্শনীয় স্থান
লক্ষ্মী মাঞ্চু

**মাঞ্চু লক্ষ্মী প্রসন্ন**  (জন্ম ৮ অক্টোবর ১৯৭৭  ) একজন ভারতীয় অভিনেত্রী, চলচ্চিত্র প্রযোজক এবং টেলিভিশন উপস্থাপিকা যিনি মূলত তেলুগু সিনেমায় কাজ করেন। তিনি আমেরিকান টেলিভিশনেও কাজ করেছেন। মাঞ্চু লক্ষ্মী প্রবীণ অভিনেতা মোহন বাবুর কন্যা। তিনি ওকলাহোমা সিটি বিশ্ববিদ্যালয় থেকে নাট্যশিল্পে স্নাতক ডিগ্রি অর্জন করেছেন।  তিনি দুটি ফিল্মফেয়ার পুরস্কার দক্ষিণ এবং দুটি নন্দী পুরস্কার অর্জন করেছেন।

মাঞ্চু আমেরিকান টেলিভিশন ধারাবাহিক *লাস ভেগাসের*  মাধ্যমে অভিনয় জগতে আত্মপ্রকাশ করেন। এই ধারাবাহিকে তিনি জেমস লেসুরের প্রেমিকা সরস্বতী কুমারের ছোট বয়সের ভূমিকায় অভিনয় করেন।  এরপর মাঞ্চু *[[ডেসপারেট হাউজওয়াইভস|ডেসপারেট হাউসওয়াইভস]]*, *লেট নাইটস উইথ মাই লাভার* এবং *মিস্ট্রি ইআর* -এর মতো ধারাবাহিকের একক পর্বে উপস্থিত হন। তিনি টয়োটা, এএআরপি এবং শেভ্রোলেটের বিজ্ঞাপনেও অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2024)">তথ্যসূত্র প্রয়োজন</span>]]* &#x5D;

২০০৬ সালে, মাঞ্চু *পারফেক্ট লাইভস*  নামক একটি স্বল্পদৈর্ঘ্য চলচ্চিত্র পরিচালনা, প্রযোজনা এবং অভিনয় করেন, যা লস অ্যাঞ্জেলেসের *লা ফেমে চলচ্চিত্র উৎসবের*  অংশ হিসেবে উইলশায়ার ফাইন আর্টস নাট্যমঞ্চে প্রদর্শিত হয়েছিল।  ২০১৬ সালে তাহের আলী বেগ পরিচালিত রোয়াল্ড ডাহলের *মাতিলদা* চলচ্চিত্রের নাট্য রূপান্তরে মিস ট্রাঞ্চবুল চরিত্রে মাঞ্চু অভিনয় করেন। 

## প্রাথমিক জীবন এবং পরিবার
লক্ষ্মী মাঞ্চু হলেন অভিনেতা মোহন বাবু এবং বিদ্যা দেবীর একমাত্র কন্যা। তার এক ছোট ভাই আছে যার নাম বিষ্ণু মাঞ্চু। তার এক ছোট সৎ ভাই আছে যার নাম মনোজ মাঞ্চু।  মাঞ্চু চেন্নাইতে জন্মগ্রহণ করেন। 

২০০৬ সালে মাঞ্চু চেন্নাইয়ের একজন তথ্যপ্রযুক্তি পেশাদার অ্যান্ডি শ্রীনিবাসনকে বিয়ে করেন। সারোগেসির মাধ্যমে এই দম্পতির একটি কন্যা সন্তানের জন্ম হয়েছে। তারা মুম্বাইতে যাওয়ার আগে কয়েক বছর ধরে হায়দ্রাবাদে  স্থায়ীভাবে বসবাস করেছিলেন।

## কর্মজীবন
চার বছর বয়সে তার অভিনয় জীবন শুরু করার পর, মাঞ্চু ভারতে ২০টি পূর্ণদৈর্ঘ্য চলচ্চিত্রে এবং মার্কিন যুক্তরাষ্ট্রে কয়েকটি ছোট টেলিভিশন ধারাবাহিকে অভিনয় করেছেন। তিনি তার পরিবারিক প্রযোজনা সংস্থা শ্রী লক্ষ্মী প্রসন্ন পিকচার্সের সাথে জড়িত। এই প্রযোজনা সংস্থাটি এখনো পর্যন্ত ছাপ্পান্নটি পূর্ণদৈর্ঘ্য চলচ্চিত্র প্রযোজনা করেছে।

২০১১ সালের ডিসেম্বরে মাঞ্চু মণি রত্নমের তামিল ছবি *কাদালে* -তে একটি পার্শ্ব চরিত্রে অভিনয়ের জন্য চুক্তিবদ্ধ হন। এই চলচ্চিত্রে মাঞ্চু সেলিনা নামে একজন দরিদ্র গ্রামের মহিলার চরিত্রে অভিনয় করে, তিনি আশা করেছিলেন যে এই ছবিটি তার সাফল্যের সিঁড়ি হবে কিন্তু ছবিটি মুক্তির পর তিনি তামিল চলচ্চিত্র জগতে খুব কমই কাজের সুযোগ পান। 

## তথ্যসূত্র

বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:১৯৭৭-এ জন্ম
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:চিত্তুর জেলার ব্যক্তি
বিষয়শ্রেণী:অন্ধ্রপ্রদেশের চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:নন্দী পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
মণিমালা (অভিনেত্রী)

**মণিমালা** হলেন একজন ভারতীয় অভিনেত্রী, যিনি মূলত তামিল চলচ্চিত্র জগতে অভিনয় করেন। তাকে প্রধান এবং পার্শ্ব উভয় ভূমিকাতেই অভিনয় করতে দেখা গেছে। মণিমালা আনবু কারাঙ্গল, ভাল্লাভানুক্কু ভালভান, মোটর সুন্দরম পিল্লাই এবং পেরিয়া ইদাথু পেনের মতো চলচ্চিত্রে অভিন্যের জন্য সবচেয়ে বেশি পরিচিত। 

## অভিনয় জীবন

### তামিল
মণিমালা তামিল চলচ্চিত্র জগতের একজন বিশিষ্ট অভিনেত্রী ছিলেন। ১৯৬০ থেকে ১৯৯০ -এর দশক অবধি দীর্ঘ সময়কালে তিনি বহু তামিল চলচ্চিত্রে অভিনয় করেছেন।

ষাটের দশকে মণিমালা অভিনীত গুরুত্বপূর্ন তামিল ছবিগুলি হল; পেরিয়া ইদাথু পেন (১৯৬৩), পানাক্কারা কুদুম্বাম (১৯৬৪), অন্বু করাঙ্গাল (১৯৬৫), কাকুম করাঙ্গাল (১৯৬৫), আনন্দি (১৯৬৫), তাঝাম্পু (১৯৬৫), ভাল্লাভানুক্কু ভাল্লাভান (১৯৬৫), পূজাইক্কু ভান্ধা মালার (১৯৬৫), মোটর সুন্দরম পিল্লাই (১৯৬৬), এতিরিগাল জাক্কিরাথাই (১৯৬৭), পাল মনাম (১৯৬৭) এবং কার্পুরাম (১৯৬৭)।

সত্তরের দশকে মণিমালা অভিনীত গুরুত্বপূর্ন তামিল ছবিগুলি হল; নিলাভে নিই সাতচি (১৯৭০), কল্যাণা ঊরভালাম (১৯৭০), পথাম পাশালি (১৯৭০), জাস্টিস বিশ্বনাথন (১৯৭১), মালাই সুডা ভা (১৯৭৬), অন্নাকিলি (১৯৭৬), উনাক্কাগা নান (১৯৭৬) এবং কাভারি মান (১৯৭৯)।

আশির দশকে মণিমালা অভিনীত গুরুত্বপূর্ন তামিল ছবিগুলি হল; থীরাথা ভিলাইয়াট্টু পিল্লাই (১৯৮২), সময়াপুরাথু সাতচি (১৯৮৩), অন্বুল্লা রজনীকান্ত (১৯৮৪), সিন্ধু ভৈরবি (১৯৮৫), জননী (১৯৮৫), নাল্লাভান (১৯৮৮)।

তিনি  নব্বইয়ের দশকে রিকশা মামা (১৯৯২) চলচ্চিত্রে অভিনয় করেন।

### তেলুগু

মণিমালা ষাট থেকে সত্তরের দশকে বহু তেলুগু চলচ্চিত্রে অভিনয় করেছেন। তার প্রথম উল্লেখযোগ্য তেলুগু চলচ্চিত্র হল, *ইদু জোদু* (১৯৬৩)। মণিমালা
*পিদুগু রামুদু* (১৯৬৬) চলচ্চিত্রে হেমার ভূমিকায়, *সুগুণ সুন্দরী কথা*  (১৯৭০) চলচ্চিত্রে পাঁচাল রাজকুমারী পদ্মার ভূমিকায়, *মেরিনা মনীষী* (১৯৭০) চলচ্চিত্রে জানকী, *আথালু কোদাল্লু*  (১৯৭১) চলচ্চিত্রে রাধা কুমারী, *মনসু মঙ্গল্যম* (১৯৭১) চলচ্চিত্রে অমৃতা এবং *আন্দালা রামুডু* (১৯৭৩) চলচ্চিত্রে রাণীর ভূমিকায় অভিনয় করেছিলেন।

এছাড়াও সত্তর-আশির দশকে তার উল্লেখযোগ্য তেলুগু চলচ্চিত্র হল, *বস্তি বুলবুল* (১৯৭১), *রাউডি পুলিশ* (১৯৮৭) এবং *সীতারত্নম গারি আববায়ী* (১৯৯২)।

### কন্নড়

মণিমালা অভিনীত উল্লেখযোগ্য কন্নড় চলচ্চিত্র হল *মিঃ রাজকুমার* (১৯৭০)।

### মালায়ালাম

মণিমালা অভিনীত গুরুত্বপূরন মালয়ালম চলচ্চিত্রগুলি হল; *কন্যাকুমারী* (১৯৭৪), *রাসলীলা* (১৯৭৫), *ইথানেন্তে ভাঝি* (১৯৭৮), *ভিভাহিতারে ইথিলে* (১৯৮৬), *ঋতুভেদাম* (১৯৮৭), *মিধ্যা* (১৯৯০) এবং *পুক্কলাম ভারাভায়ি* (১৯৯১)

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
আবু উবাইদা আমর ইবনুল জাররাহ মসজিদ

**আবু উবাইদা আমর ইবনুল জাররাহ মসজিদ** () জর্ডানের দেইর আলা শহরে অবস্থিত একটি ঐতিহাসিক মসজিদ এবং সমাধিসৌধ।  এখানে আবু উবাইদা ইবনুল জাররাহের কথিত সমাধি রয়েছে। তিনি ছিলেন মুহাম্মদ (সা.) এর একজন সাহাবী  এবং খলিফা উমর ইবনুল খাত্তাবের সময়ের খিলাফতে রাশিদা ও রাশিদুন সেনাবাহিনীর একজন সেনাপতি। 

## ইতিহাস
আবু উবাইদা ইবনুল জাররাহ ৫৮ বছর বয়সে ৬৩৯ সালে মৃত্যুবরণ করেন, বিভিন্ন সূত্র অনুসারে তাকে বর্তমান জর্ডান অঞ্চলে দাফন করা হয়েছিল। ত্রয়োদশ শতাব্দীতে, মামলুক শাসক বাইবার্স আবু উবাইদা ইবনুল জাররাহের কথিত কবরের উপরে একটি গম্বুজযুক্ত সমাধিসৌধ এবং একটি সংযুক্ত মসজিদ নির্মাণ করেন।  পরবর্তীতে হাশেমীয় রাজ্যের (বর্তমান জর্ডান) শাসনামলে, ১৯৪৬ থেকে ১৯৫৪ সালে, জর্ডান মন্ত্রণালয়ের অনুরোধে মসজিদ এবং এর সংলগ্ন সমাধিসৌধ সম্পূর্ণরূপে একটি বৃহত্তর কাঠামোতে পুনর্নির্মাণ করা হয়।  যদিও বর্তমানে মসজিদের যে কাঠামোটি রয়েছে তা আধুনিক স্থাপত্যশৈলী অনুসারে তৈরি, কিন্তু মসজিদটিতে এখনও মামলুক আমলের শিলালিপি বিদ্যমান। 

## মসজিদের বৈশিষ্ট্য
মসজিদটি খিলাফতে রাশিদার সেনাপতি আবু উবাইদার সমাধিস্থল হিসেবে সুপরিচিত, তাঁর নামানুসারেই মসজিদটির নামকরণ করা হয়। 

আবু উবাইদার কথিত সমাধিসৌধ ছাড়াও মসজিদটিতে রয়েছে একটি গ্রন্থাগার এবং একটি ইসলামিক জাদুঘর।  মসজিদের ইমাম এবং মুয়াজ্জিনের জন্য রয়েছে আলাদা বাসস্থান। তাছাড়া মসজিদ কমপ্লেক্সের ভেতরে রয়েছে একটি বহুমুখী হল এবং একটি ভিআইপি অতিথিশালা, যা গুরুত্বপূর্ণ ব্যাক্তিবর্গ ও অতিথীদের জন্য বরাদ্দ। মসজিদ কমপ্লেক্সের বাইরে বড় একটি কবরস্থানও রয়েছে। 

## চিত্রশালা

Tomb_of_Abu_Ubaidah_ibn_al-Jarrah_03.JPG|মসজিদের প্রবেশ পথে লেখা আবু উবাইদা (রা.) এর জীবনী
Tomb_of_Abu_Ubaidah_ibn_al-Jarrah_05.JPG|আবু উবাইদা (রা.) এর কথিত সমাধিসৌধ
Tomb_of_Abu_Ubaidah_ibn_al-Jarrah_06.JPG|মসজিদের ভেতরে নামাজ পড়ার জায়গা
Tomb of Abu Ubaidah ibn al-Jarrah 04.JPG
Shrine of Abu Ubaidah ibn al-Jarrah 2.jpg
Shrine_of_Abu_Ubaidah_ibn_al-Jarrah_3.jpg
Tomb of Abu Ubaidah ibn al-Jarrah 02.JPG

## আরো দেখুন

* জর্ডানে ইসলাম

## তথ্যসূত্র

বিষয়শ্রেণী:জর্ডানের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:এশিয়ার মসজিদ
ব্রিটিশ ভার্জিন দ্বীপপুঞ্জে ইসলাম

ব্রিটিশ ভার্জিন দ্বীপপুঞ্জে **ইসলাম** একটি সংখ্যালঘু ও ক্রমবর্ধমান ধর্ম। ২০০০ সালে ব্রিটিশ ভার্জিন দ্বীপপঞ্জের মোট মুসলিম জনসংখ্য ছিল ৬০ জন, যা দেশের মোট জনসংখ্যার ০.৩০%। তবে ২০১৪ সালে এই হার ১.২ শতাংশে পৌঁছায়।  ব্রিটিশ ভার্জিন দ্বীপপুঞ্জে একটি মসজিদও রয়েছে, যা আল রাহমা মসজিদ নামে পরিচিত। এছাড়াও *ব্রিটিশ ভার্জিন দ্বীপপুঞ্জের ইসলামি সংস্থা* নামে একটি ইসলামি সংগঠনও সক্রিয় রয়েছে। এই দ্বীপপুঞ্জে ইসলামের বিকাশ মূলত অভিবাসন, বাণিজ্য ও বৈশ্বিক সংযোগের মাধ্যমে হয়েছে।

## ইতিহাস
ব্রিটিশ ভার্জিন দ্বীপপুঞ্জ ক্যারিবীয় অঞ্চলের একটি ব্রিটিশ অধীনস্থ অঞ্চল, যা মূলত খ্রিস্টান সংখ্যাগরিষ্ঠ। ঐতিহাসিকভাবে ১৮৩৮ থেকে ১৯২৪ সালের মধ্যে ভারতীয় উপমহাদেশ থেকে চুক্তিভিত্তিক শ্রমিক হিসেবে অনেক ভারতীয় ক্যারিবীয় অঞ্চলে এসেছিলেন। এই সময়কালে প্রায় পাঁচ লাখ ভারতীয় এই অঞ্চলে প্রবেশ করেন, যাদের মধ্যে প্রতি ছয়জনের একজন মুসলিম ছিলেন বলে জানা যায়। তবে ব্রিটিশ ভার্জিন দ্বীপপুঞ্জে উল্লেখযোগ্য সংখ্যক চুক্তিভিত্তিক শ্রমিক আসেনি, তাই এখানকার মুসলিম সম্প্রদায়ের উৎস কিছুটা ভিন্ন। এখানে ইসলাম ও মুসলিম সম্প্রদায়ের উপস্থিতি সাম্প্রতিক সময়ে বৃদ্ধি পেয়েছে। ব্রিটিশ ভার্জিন দ্বীপপুঞ্জে ইসলামের আগমন মূলত অভিবাসী ও ব্যবসায়ীদের মাধ্যমে ঘটেছে। মধ্যপ্রাচ্য, দক্ষিণ এশিয়া ও পশ্চিম আফ্রিকা থেকে আগমনকারী অভিবাসীরা দ্বীপপুঞ্জে মুসলিম সম্প্রদায় গঠনে গুরুত্বপূর্ণ ভূমিকা পালন করেছেন। বিংশ শতাব্দীর শেষের দিকে এবং ২১শ শতকের শুরুতে মুসলমান অভিবাসীদের সংখ্যা বাড়তে থাকে, যারা মূলত ব্যবসা ও পেশাগত কাজের জন্য এখানে আসেন। 

## মসজিদ ও সংস্থা
ব্রিটিশ ভার্জিন দ্বীপপুঞ্জে মুসলিম সম্প্রদায়ের অন্যতম গুরুত্বপূর্ণ ধর্মীয় প্রতীক হল মসজিদ। যদিও দ্বীপপুঞ্জে মসজিদ বা নামাজঘরের সংখ্যা সীমিত, তবুও স্থানীয় মুসলিমরা জুমার নামাজ আদায় ও ধর্মীয় কার্যক্রম পরিচালনার জন্য একত্রিত হন। মুসলমানদের জন্য কিছু ইসলামি কেন্দ্রও রয়েছে, যা দ্বীপপুঞ্জের ক্রমবর্ধমান মুসলিম সম্প্রদায়ের ধর্মীয় ও সামাজিক চাহিদা পূরণ করে। সংখ্যায় অল্প হলেও দ্বীপপুঞ্জের মুসলিমরা সাধারণত ধর্মীয় রীতিনীতি মেনে তাদের চেষ্টা করে। রমজান মাসের রোজা, ঈদ উদযাপন ও হালাল খাদ্য গ্রহণের মতো ইসলামী আচার-অনুষ্ঠানে তাদের বিশেষ উপস্থিতি দেখা যায়। দ্বীপপুঞ্জের মুসলমানরা সাধারণত পারস্পরিক সহযোগিতার মাধ্যমে নিজেদের সংস্কৃতি ও ধর্মীয় ঐতিহ্য সংরক্ষণে সচেষ্ট থাকে। 

ব্রিটিশ ভার্জিন দ্বীপপুঞ্জের অনেক মুসলমান লেবাননী বংশোদ্ভূত। তথ্য অনুসারে দ্বীপপুঞ্জে প্রায় ৬০ জন সিরো-লেবাননী আরব বসবাস করেন। এছাড়া দ্বীপপুঞ্জে কিছু মুসলমান খ্রিস্টধর্ম থেকে ইসলামে ধর্মান্তরিত হয়েছেন। 

## প্রতিবন্ধকতা
ব্রিটিশ ভার্জিন দ্বীপপুঞ্জে মুসলিম সম্প্রদায়ের একটি বড় প্রতিবন্ধকতা হলো ধর্মীয় প্রতিষ্ঠান ও অবকাঠামোর অভাব। তবে সম্প্রদায়টি ক্রমাগত বৃদ্ধি পাচ্ছে এবং স্থানীয় প্রশাসনের সঙ্গে সমন্বয় করে ইসলামের প্রচার ও সম্প্রসারণের প্রচেষ্টা চালানো হচ্ছে। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ আমেরিকায় ইসলাম
বিষয়শ্রেণী:ক্যারিবীয় অঞ্চলে ইসলাম
আবদুল্লাহ বিন মুহাম্মদ আল শেখ

**আবদুল্লাহ বিন মুহাম্মদ আল শেখ** (১৭৫১-১৮২৯) ছিলেন একজন মুসলিম পণ্ডিত। তিনি প্রথম সৌদি রাষ্ট্র দিরিয়াহ আমিরাতের প্রধান বিচারপতি ছিলেন।  তিনি ইসলামের সালাফি মতবাদ প্রচারের জন্য পরিচিত মুহাম্মদ ইবনে আবদুল ওহাবের ছেলে ছিলেন।  আবদুল্লাহ এই ধর্মীয় বিশ্বাসের মতবাদ গড়ে তোলেন। ওয়াহাবিবাদ বিষয়ে বিশেষজ্ঞ আমেরিকান পণ্ডিত ডেভিড কমিন্সের মতে, মুহাম্মদ ইবনে আবদুল ওহাবের সন্তানদের মধ্যে আবদুল্লাহই সবচেয়ে গুরুত্বপূর্ণ ছিলেন। 

## প্রাথমিক জীবন এবং কর্মজীবন
আবদুল্লাহ বিন মুহাম্মদ ১৭৫১ সালে দিরিয়াহতে জন্মগ্রহণ করেন। তিনি ওয়াহাবি মতবাদের প্রতিষ্ঠাতা মুহাম্মদ ইবনে আব্দুল ওয়াহাবের চার পুত্রের একজন। তিনি দিরিয়াতে বেড়ে ওঠেন। তার বাবার কাছে ইসলামী আইন, আইনি তত্ত্ব, কুরআনের ভাষ্য, ভাষাতত্ত্ব এবং হাদিস  বিষয়গুলিতে গ্রহণ করেন।   তার ভাই হুসায়ন, আলী এবং ইব্রাহিমের সঙ্গে মিলে তিনি দিরিয়ায় একটি ধর্মীয় স্কুল চালু করেন। সেখানে তিনি ইয়েমেন, ওমান, নজদসহ আরবের বিভিন্ন এলাকার ছাত্রদের পড়াতেন।  তাদের শিষ্যদের মধ্যে  প্রসিদ্ধ হানবলি-ওয়াহাবি পণ্ডিত হুসাইন ইবনে আবু বকর ইবনে গান্নাম ছিল। তিনি মূলত মালিকি মাজহাব অনুসরণ করতেন কিন্তু পরে নজদে এসে ওয়াহাবিবাদের দিকে ঝুঁকেন। 

তার বাবা মারা যাওয়ার পর তার ভাই হুসাইন বিচার বিভাগের প্রধান হন। ১৮০৯ সালে হুসাইনের মৃত্যুর পর আবদুল্লাহ এই দায়িত্ব গ্রহণ করেন।

তিনি তিন আমিরের (আব্দুল আজিজ, সৌদ ও আব্দুল্লাহ) শাসনকালে প্রধান কাজী ও গ্র্যান্ড মুফতি হিসেবে কাজ করেন।  এই পদে তিনি আমিরাতের ধর্মীয় শিক্ষক এবং কাজীদের নিযুক্ত করেছিলেন।  ১৮০২ সালে আবদুল্লাহ কারবালায় শিয়াদের উপর আক্রমণকে সমর্থন করেছিলেন।  তাদের মতবাদের বিরুদ্ধে লেখালেখি করেন।  তার বাবা মুহাম্মদ ইবনে আবদুল ওহাবের মতো তিনিও জায়েদীদের ধর্মীয় দৃষ্টিভঙ্গিকে ইসলাম থেকে বিচ্যুতি বলে বর্ণনা করেছিলেন।  ১৮০৬ সালে মক্কা দখলের সময় তিনি আমির সৌদের সাথে ছিলেন।  শহরে ওয়াহাবি মতবাদ প্রচার শুরু করেন।  এই সময় তার জারি করা ফতোয়াগুলোই পরবর্তীতে হাম্বলি -ওহাবি মতবাদের মূল আদর্শ হয়ে ওঠে। 

তিনি মহানবী মুহাম্মদ এর জীবনী সম্পর্কে একটি বই লেখেন। 

## ব্যক্তিগত জীবন এবং মৃত্যু
আবদুল্লাহর ছেলে সুলায়মান (১৭৮৫–১৮১৮) একজন বিশিষ্ট ওয়াহাবি আলেম ছিলেন এবং *আল-দালাইল ফি হুকম মুওয়ালাত আহল আল-ইশরাক* (অর্থ: মুশরিকদের প্রতি আনুগত্যের বিধান) গ্রন্থের লেখক ছিলেন।  তার অন্য দুই ছেলে ছিলেন আবদুল রহমান ও আলী। আলী ১৮১৮ সালের সেপ্টেম্বরে ইব্রাহিম পাশার নেতৃত্বে মিশরীয় বাহিনী দিরিয়াহ দখলের সময় নিহত হন।  এই আক্রমণের সময় আবদুল্লাহ বিন মুহাম্মদ ও তার ছেলে আবদুল রহমানকে সৌদি রাজপরিবারের অন্যান্য সদস্যদের সঙ্গে বন্দি করে কায়রো নিয়ে যাওয়া হয়।  ১৮২৯ সালে তিনি সেখানেই মারা যান। 

## তথ্যসূত্র

বিষয়শ্রেণী:সৌদি ওহাবি
বিষয়শ্রেণী:১৮২৯-এ মৃত্যু
বিষয়শ্রেণী:১৭৫১-এ জন্ম
বিষয়শ্রেণী:১৯শ শতাব্দীর ইসলামের মুসলিম পণ্ডিত
বিষয়শ্রেণী:১৮শ শতাব্দীর ইসলামের মুসলিম পণ্ডিত
সরোজিনী আগরওয়াল

**সরোজিনী আগরওয়াল** বিজেপির সদস্য। বর্তমানে তিনি কোনও কক্ষের সদস্য নন।

২০১৭ সালে সরোজিনী আগরওয়াল সমাজবাদী পার্টি থেকে পদত্যাগ করেন এবং বিজেপিতে যোগ দেন। যোগী আদিত্যনাথ উত্তরপ্রদেশের মুখ্যমন্ত্রী নির্বাচিত হওয়ার পর তিনি তার আসনটি ছেড়ে দেন (যেটিতে তিনি ২০২৪ সাল পর্যন্ত ছিলেন)। ২৩শে মার্চের নির্বাচনে বিজেপি ১৩টি আসনের মধ্যে ১১টি আসন জিতেছিল এবং বাকি দুটিতে সমাজবাদী পার্টি এবং বহুজন সমাজ পার্টি জয়লাভ করেছিল।

## তথ্যসূত্র

বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের রাজনীতিতে নারী
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশ বিধান পরিষদের সদস্য
কেইম্যান দ্বীপপুঞ্জে ইসলাম

কেইম্যান দ্বীপপুঞ্জ **[[ইসলাম]]** একটি সংখ্যালঘু ধর্ম। ২০২২ সালের তথ্য অনুযায়ী দ্বীপপুঞ্জের মোট জনসংখ্যার (৭১,১০৫ জন) ০.১৭% ইসলাম ধর্মের অনুসারী।  কেইম্যান দ্বীপপুঞ্জে মূলত খ্রিস্টানরা সংখ্যাগরিষ্ঠ (৬৭.৮% প্রোটেস্ট্যান্ট ও ১৪.১% ক্যাথলিক) এবং ৯% নাস্তিক ও ৭% অন্যান্য ধর্মের অনুসারী (ইসলাম, ইহুদী ধর্ম, হিন্দু ধর্ম, বাহাই ধর্ম প্রভৃতি)। কেইম্যান দ্বীপপুঞ্জের জনগণ নিজেদের ধর্মীয় বিশ্বাসের প্রতি অত্যন্ত আন্তরিক হিসেবে প্রসিদ্ধ; রবিবার ও খ্রিস্টান ধর্মীয় উৎসবগুলিতে সাধারণত বন্দরগুলি বন্ধ থাকে। দেশের রাজধানী জর্জটাউনে একটি ইহুদি উপাসনালয় (বেইথ নেসেট), মুসলিমদের একটি মসজিদ (সময়োপযোগী ভবনে) এবং বাহাই ও হিন্দুদের জন্যে একটি করে ব্যক্তিগত উপাসনাস্থল রয়েছে। 

## ইতিহাস

ব্রিটেনের ওয়েস্ট ইন্ডিজে ক্যারিবীয় সাগরের অববাহিকায় অবস্থিত ব্রিটিশ বিদেশি অঞ্চল কেইম্যান দ্বীপপুঞ্জে মুসলমানরা ১৯৭০-এর দশকের শুরু থেকে বসবাস করছে। ১৯৮১ সালের ডিসেম্বর পর্যন্ত এখানে মুসলমান পরিবারের সংখ্যা ছিল খুবই কম এবং এখানে বসবাসরত মুসলিমদের অধিকাংশই আন্তর্জাতিক ক্রেডিট ও বাণিজ্য ব্যাংকের কেইম্যান শাখায় কাজ করত। ১৯৯১ সালে ব্যাংকটি বন্ধ হয়ে যাওয়ার পর বহু মুসলিম পরিবার দ্বীপ ছেড়ে চলে যায়। প্রথমদিকে জুমার নামাজ ব্যাংকের এক মুসলমান কর্মীর ব্যক্তিগত ভবনে আদায় করা হতো। তবে সেই কর্মীকে অন্য দেশে বদলি করা হলে একত্রে নামাজ পড়া বন্ধ হয়ে যায়। 

১৯৯২ সাল থেকে জুমার নামাজ অপর এক মুসলিমের ভবনে পুনরায় শুরু হয় এবং সেখানে জামাতে মাত্র ৩-৪ জন অংশ নিত। পরবর্তীতে ইন্দোনেশিয়া থেকে আসা মুসলিমরা এতে যুক্ত হলে ইসলামী সম্প্রদায় আরো সক্রিয় হয় এবং দ্বীপে ইসলাম প্রচারের সুযোগ তৈরি হয়। ফলে মুসলিমদের অধিকাংশ নিয়মিত জুমার নামাজে অংশ নিতে শুরু করে। 

কয়েক বছর পর *রবিবার* *ইসলামি স্কুল* নামে একটি ধর্মীয় বিদ্যালয় প্রতিষ্ঠিত হয়। প্রথমে এটি রাজধানী জর্জটাউনের টাউন হলে পরিচালিত হতো। তবে ভাড়ার উচ্চমূল্য ও প্রবেশের অসুবিধার কারণে স্কুলটি অন্য জায়গায় স্থানান্তরিত হয়। দশ বছর ধরে এটি একজন মুসলমানের ব্যক্তিগত বাড়িতে পরিচালিত হয়, যেখানে কুরআন শিক্ষা, আরবি ভাষা কোর্স ও পাঁচ ওয়াক্ত নামাজ আদায় করা হতো। পাঁচজন শিশু এই স্কুল থেকে কুরআন হিফজ সম্পন্ন করে। ২০০৪ সালের সেপ্টেম্বরে হারিকেন আইভান দ্বীপপুঞ্জে ব্যাপক ধ্বংসযজ্ঞ চালায়, যার ফলে ৮৫% ভবন ক্ষতিগ্রস্ত হয় এবং কয়েক মাসের জন্য জুমার নামাজ বন্ধ থাকে। 

২০০৭ সালে একটি ভবন মসজিদের জন্য কেনা হয় এবং সেখানে পাঁচ ওয়াক্ত নামাজ চালু করা হয়। গত ২০ বছরে কেইম্যান দ্বীপপুঞ্জে মুসলিমদের সংখ্যা উল্লেখযোগ্যভাবে বৃদ্ধি পেয়েছে। কারণ অনেক মুসলিম শিক্ষার্থী এখানকার কেইম্যান ইউনিভার্সিটি ইনসালাওয়োতে পড়াশোনা করতে আসে। 

## মসজিদ
দ্বীপপুঞ্জে কোনও প্রতিষ্ঠিত মসজিদ নেই। তবে ইবাদাত ও ধর্মীয় অনুষ্ঠানের জন্য ব্যক্তিগতভাবে ভবন ভাড়ায় নেওয়া হয়। কারণ এখানে মুসলিম জনসংখ্যা খুবই কম (৭১,১০৫ জন জনসংখ্যার মধ্যে ১২১ জন বা ০.১৭%)। তাই সম্প্রদায়ের লোকজন খুবই ঘনিষ্ঠ এবং নামাজের জন্য যদি কোনো হল বা ভবন না থাকে, তাহলে তারা এর জন্য একজন বন্ধুর বাড়িতে জড়ো হয়। কেইম্যান দ্বীপপুঞ্জে ইসলামিক সোসাইটি নামে একটি ইসলামি সংস্থাও প্রতিষ্ঠিত হয়েছে, যা গোটা দেশের মুসলিমদের কাছে ইসলামি বার্তা পৌঁছানো এবং নিরাপদ ইবাদতের জন্য একটি স্থান প্রদানের লক্ষ্যে গঠিত হয়েছিল। 

## উল্লেখযোগ্য মুসলিম

* আনোয়ার চৌধুরী, কেইম্যান দ্বীপপুঞ্জের গভর্নর (২০১৮)।
## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ক্যারিবীয় অঞ্চলে ইসলাম
শর্মিষ্ঠা রায়

**শর্মিষ্ঠা রায়** একজন ভারতীয় চলচ্চিত্র শিল্প পরিচালক এবং প্রযোজনা পরিকল্পক, যিনি মূলত হিন্দি চলচ্চিত্রের জন্য কাজ করেন।

## ব্যক্তিগত জীবন
শর্মিষ্ঠার বাবা ছিলেন প্রখ্যাত প্রযোজনা পরিকল্পক সুধেন্দু রায়, যিনি বিমল রায়ের *[[মধুমতি (১৯৫৮-এর চলচ্চিত্র)|মধুমতি]]* (১৯৫৮), *[[সুজাতা (১৯৫৯-এর চলচ্চিত্র)|সুজাতা]]* (১৯৫৯) ও *[[বন্দিনী (চলচ্চিত্র)|বন্দিনী]]* (১৯৬৩), এবং যশ চোপড়ার *সিলসিলা* (১৯৮১) ও *চাঁদনী* (১৯৮৯) -র মতো চলচ্চিত্রে কাজ করেছিলেন। স্বাধীন শিল্প পরিচালক হিসেবে কাজ শুরু করার আগে শর্মিষ্ঠা তাঁর বাবার সহায়ক হিসেবে কাজ করেছিলেন।

যশ রাজ ফিল্মস এবং ধর্ম প্রোডাকশনের সাথে যে ছবিগুলিতে কাজ করে শর্মিষ্ঠা সবচেয়ে বেশি পরিচিত হয়েছিলেন সেগুলি হল- *[[দিলওয়ালে দুলহনিয়া লে যায়েঙ্গে|দিলওয়ালে দুলহানিয়া লে যায়েঙ্গে]]* (১৯৯৫), *[[দিল তো পাগল হ্যায়]]* (১৯৯৭), *[[কুছ কুছ হোতা হ্যায়]]* (১৯৯৮), *[[মোহব্বতেঁ]]* (২০০০), *[[কাভি খুশি কাভি গাম...|কভি খুশি কভি গম...]]* (২০০১)*, [[কাল হো না হো]]* (২০০৩)*, [[বীর-জারা]] (২০০৪) এবং [[কাভি আলবিদা না কেহনা|কভি আলবিদা না কহনা]]* (২০০৬)। এই সমস্ত চলচ্চিত্র তাঁকে সেরা শিল্প নির্দেশনা বিভাগে ফিল্মফেয়ার পুরস্কারের জন্য  মনোনয়ন এনে দিয়েছিল। তিনি *দিল তো পাগল হ্যায়*, *কুছ কুছ হোতা হ্যায়* এবং *কভি খুশি কভি গম...* এর জন্য ৩ বার এই পুরস্কার জিতেছিলেন।

তিনি এম এফ হুসেনের *মীনাক্সি: আ টেল অফ থ্রি সিটিস* (২০০৩) চলচ্চিত্রে সেরা প্রযোজনা পরিকল্পনার জন্য জাতীয় চলচ্চিত্র পুরস্কারও পেয়েছেন।

## নির্বাচিত চলচ্চিত্রের তালিকা

* *[[ইয়ে দিল্লাগি]]* (১৯৯৪)
* *[[ইক্কে পে ইক্কা]]* (১৯৯৪)
* *[[দিলওয়ালে দুলহানিয়া লে যায়েঙ্গে]]* (১৯৯৫)
* *[[দস্তক (১৯৯৬ চলচ্চিত্র)|দস্তক]]* (১৯৯৬)
* *[[দিল তো পাগল হ্যায়]]* (১৯৯৭)
* *[[মৃত্যুদণ্ড (১৯৯৭ চলচ্চিত্র)]]* (১৯৯৭)
* *[[পেয়ার কিয়া তো ডরনা কেয়া (১৯৯৮ চলচ্চিত্র)|পেয়ার কিয়া তো ডরনা কেয়া]]* (১৯৯৮)
* *[[ডুপ্লিকেট (১৯৯৮ সালের চলচ্চিত্র)|ডুপ্লিকেট]]* (১৯৯৮)
* *[[জব পেয়ার কিসিসে হোতা হ্যায়]]* (১৯৯৮)
* *[[অচানক (১৯৯৮ চলচ্চিত্র)|অচানক]] (১৯৯৮)
* *কুছ কুছ হোতা হ্যায়* (১৯৯৮)
* *তাল* (১৯৯৯)
* *মোহব্বতেঁ* (২০০০)
* *কভি খুশি কভি গম...* (২০০১)
* *কোই... মিল গয়া* (২০০৩)
* *কাল হো না হো * (২০০৩)
* *মিনাক্সি: আ টেল অফ থ্রি সিটিজ* (২০০৪)
* *হাম তুম* (২০০৪)
* *দেব* (২০০৪)
* *বীর-জারা* (২০০৪)
* *বান্টি অর বাবলি* (২০০৫)
* *কাভি আলবিদা না কেহনা* (২০০৬)
* *তা রা রাম পাম* (২০০৭)
* *"বাচনা এ হাসিনো* (২০০৮)
* *আনজানা আনজানি* (২০১০)
* *ওহ কাধাল কানমানি* (২০১৫)
* *কাট্রু ভেলিয়িদাই* (২০১৭)
* *চেক্কা চিভান্থা ভানাম*(২০১৮)
* *মেড ইন চায়না* (২০১৯)
* *রকি অর রানি কি প্রেম কাহানি* (২০২৩)
* *থাগ লাইফ* (২০২৫)
 

== পুরস্কার ==
পুরস্কারের জন্য তালিকা

তিনি *দিল তো পাগল হ্যায়* (১৯৯৮), *কুছ কুছ হোতা হ্যায়* (১৯৯৯) এবং *কভি খুশি কভি গম* (২০০২) এর জন্য [[শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার|শ্রেষ্ঠ শিল্প নির্দেশনার ক্ষেত্রে তিনবার ফিল্মফেয়ার পুরস্কার]] এবং *মীনাক্সি: আ টেল অফ থ্রি সিটিস'' (২০০৩) এর জন্য শ্রেষ্ঠ প্রযোজনা পরিকল্পক হিসেবে জাতীয় চলচ্চিত্র পুরস্কার বিজয়ী।

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:২০শ শতাব্দীর ভারতীয় নকশাকার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
টেকনাফ সরকারি কলেজ

**টেকনাফ সরকারি কলেজ** কক্সবাজারের  টেকনাফে অবস্থিত একটি সরকারি স্নাতক কলেজ। 
## অবস্থান
টেকনাফ সরকারি কলেজ কক্সবাজারের টেকনাফ পৌরসভা কুলাল পাড়া মৌজার ৬নং ওয়ার্ডের  শিলবনিয়া পাড়া নামক স্থানে অবস্থিত।

## ইতিহাস
টেকনাফ সরকারি কলেজ ৪ এপ্রিল ১৯৯৪ সালে প্রতিষ্ঠিত হয়। প্রতিষ্ঠানটি  ৬ মে ১৯৯৫ সালে সরকারী স্বীকৃতি লাভ করে। ২০১৮ সালে কলেজটি বাংলাদেশ সরকার কর্তৃক জাতীয়করণ করা হয়।

## শিক্ষা কার্যক্রম
টেকনাফ সরকারি কলেজ যার কলেজ কোড এবং ইআইআইএন নং যথাক্রমে ৪৪০৬, ১০৬৪২২। কলেজটিতে মোট শিক্ষার্থী সংখ্যা ১,৮১৭ জন এবং শিক্ষক-কর্মচারী যথাক্রমে ৩০ এবং ১১ জন (*২০২৪শিক্ষাবর্ষ অনুযায়ী*)। প্রতিষ্ঠানটি কর্তৃক প্রদত্ত শাখাগুলির মধ্যে রয়েছে ব্যবসায় শিক্ষা, বিজ্ঞান এবং মানবিক। টেকনাফ সরকারি কলেজে একাদশ-দ্বাদশ শ্রেণীতে পাঠদানের পাশাপাশি জাতীয় বিশ্ববিদ্যালয়ের অধীনে স্নাতক (পাস) পর্যায়ের বিএ (পাস), বিএসএস (পাস) এবং বিবিএস (পাস) কোর্স চালু রয়েছে।

## আরো দেখুন

*টেকনাফ উপজেলা
*টেকনাফ ইউনিয়ন
*মঈন উদ্দীন মেমোরিয়াল কলেজ
## তথ্যসূত্র

বিষয়শ্রেণী:টেকনাফ উপজেলার শিক্ষাপ্রতিষ্ঠান
বিষয়শ্রেণী:কক্সবাজার জেলার শিক্ষাপ্রতিষ্ঠান
বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:কক্সবাজার জেলায় জাতীয় বিশ্ববিদ্যালয় অধিভুক্ত মহাবিদ্যালয়
কে সি রানরেমসাঙ্গি

**কে সি রানরেমসাঙ্গি** (জন্ম: ১লা মার্চ ১৯৬৩) একজন ভারতীয় লোক সঙ্গীতশিল্পী। তাঁকে "মিজো লোকসংগীতের রানি" বলা হয়। মিজো ভাষায় তিনি কয়েক ডজন সঙ্গীতের রেকর্ডিং করেছেন এবং তাঁর পুরস্কারের মধ্যে রয়েছে ২০২৩ সালে পদ্মশ্রী এবং ২০১৭ সালে সঙ্গীত নাটক আকাদেমি পুরস্কার।

## জীবন
রানরেমসাঙ্গি ১৯৬৩ সালের ১লা মার্চ ভারতের সেরছিপ জেলার কেইটুম গ্রামে জন্মগ্রহণ করেন এবং তিন বছর বয়স থেকে গান গাইতে শুরু করেন। তিনি গান গাইতে পছন্দ করতেন। বিবাহে এবং গির্জার অনুষ্ঠানে তাঁকে গান গাওয়ার জন্য বলা হত। মানুষ তাঁর সঙ্গীত পরিবেশনের প্রশংসা করতে শুরু করলে, তিনি সঙ্গীতকে পেশা হিসেবে গ্রহণ করার আত্মবিশ্বাস পান।

১৯৮৬ সালে যখন তাঁর পরিবার আইজলে চলে আসে, তখন তিনি অল ইণ্ডিয়া রেডিওতে একজন তালিকাভুক্ত শিল্পী হিসেবে নিবন্ধিত হন, এবং এটিই তাঁর সঙ্গীত জীবনের সূচনা করে। অল ইণ্ডিয়া রেডিও তাঁকে লোকগীতি এবং গসপেল (যীশু খ্রীষ্টের মাধ্যমে পরিত্রাণের সুসংবাদ, যার মধ্যে তাঁর জীবন, মৃত্যু এবং পুনরুত্থান অন্তর্ভুক্ত) সহ পঞ্চাশটিরও বেশি মিজো গান গাওয়ার দায়িত্ব দেয়। ছয় বছর পর তিনি মিজোরাম রাজ্যের শিল্প ও সংস্কৃতি বিভাগে কাজ শুরু করেন।

তিনি মিজোরামের চাপচার কুট মিজো উৎসবে গান গেয়েছেন। এই উৎসব বেশ কয়েক শত বছরের প্রাচীন।

তিনি ৫০টিরও বেশি রেকর্ডিং করেছেন। তাঁর পুরস্কারের মধ্যে রয়েছে ২০২৩ সালে ভারতের তৎকালীন রাষ্ট্রপতি রামনাথ কোবিন্দ কর্তৃক প্রদত্ত পদ্মশ্রী। শিল্প ও সংস্কৃতিতে তাঁর অবদানের জন্য এই পুরস্কার দেওয়া হয়েছিল। ২০২৩ সালের নভেম্বরে তিনি আইসিএফএআই মিজোরাম বিশ্ববিদ্যালয়ে ছিলেন যেখানে তাঁকে সম্মানসূচক ডক্টরেট ডিগ্রি প্রদান করা হয়েছিল।

তিনি এর আগে ২০১৭ সালে সঙ্গীত নাটক আকাদেমি পুরস্কার পেয়েছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:অপর্যালোচিত অনুবাদসহ পাতা
আলিয়া জুবেরি

**আলিয়া জুবেরি** যিনি **কুমারী আলিয়া (মিসেস আলিয়া)** নামেও পরিচিত, তিনি একজন ভারতীয় রাজনীতিবিদ এবং উত্তরপ্রদেশের প্রাক্তন সংসদ সদস্য। তিনি ২০০৫ এবং ২০০৭ সালে সৌদি আরবের জন্য ভারত সরকারের হজ শুভেচ্ছা প্রতিনিধি দলের অধীনে ভারতের প্রতিনিধি ছিলেন। তিনি বহুবার অল ইন্ডিয়া কংগ্রেস কমিটির সদস্য নির্বাচিত হয়েছেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৫৩-এ জন্ম
বিষয়শ্রেণী:লোকসভার নারী সদস্য
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:ভারতীয় প্রশাসনিক সেবা কর্মকর্তা
বর্ষা শিবাকোটি

**বর্ষা শিবাকোটি** ( নেপালি : वर्षा सिवाकोटी ) হলেন একজন নেপালি চলচ্চিত্র অভিনেত্রী এবং মডেল যিনি প্রধানত নেপালি সিনেমায় কাজ করেন । তার প্রথম সিনেমা নাই নাভান্নু লা ২ (২০১৪) থেকে তিনি নেপালি চলচ্চিত্র শিল্পে তার কর্মজীবন তৈরি করেন । তিনি *পশুপতি প্রসাদ* (২০১৬), *লাপ্পান ছাপ্পান* (২০১৭) এবং *বীর বিক্রম ২* (২০১৯) ছবিতেও উপস্থিত হয়েছেন।

## চলচ্চিত্র তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৩-এ জন্ম
পূর্ব পাকিস্তানের প্রাদেশিক উপনির্বাচন, ১৯৫৬

১০ ডিসেম্বর ১৯৫৬ সালে পূর্ব পাকিস্তানের ১৯৫৪ সালের প্রাদেশিক নির্বাচনের পর প্রথমবারের মতো প্রদেশের ৭টি আসনের জন্য একটি উপনির্বাচনের আয়োজন করা হয় যেখানে পাঁচটি রাজনৈতিক দলের প্রার্থীগণ অংশগ্রহণ করে।

## পটভূমি
১৯৪৯ সালে টাঙ্গাইল দক্ষিণ আসনের উপনির্বাচনে পাকিস্তান মুসলিম লীগের কর্মী শামসুল হক স্বতন্ত্র প্রার্থী হিসেবে খুররম খান পন্নীর বিরুদ্ধে দাঁড়িয়ে তাকে পরাজিত করে। কিন্তু নির্বাচনী ট্রাইবুনাল উপনির্বাচনের ফলাফল বাতিল করে দেয়। নির্বাচনের পর শামসুল হকের সাথে পাকিস্তান মুসলিম লীগের আরও কিছু কর্মী মিলে পূর্ব পাকিস্তান আওয়ামী মুসলিম লীগ (পরবর্তীতে পূর্ব পাকিস্তান আওয়ামী লীগ) গড়ে তুলে। উপনির্বাচনের ফলাফলে ভীত হয়ে তৎকালীন পূর্ববঙ্গ সরকার ১৯৫৪ সাল পর্যন্ত পূর্ব পাকিস্তানের ৩৫টি শূন্য আসনের জন্য উপনির্বাচনের আয়োজন করা থেকে বিরত ছিল। ১৯৫৪ সালের প্রাদেশিক নির্বাচনে অংশগ্রহণের উদ্দেশ্যে ৪ ডিসেম্বর ১৯৫৩ সালে আওয়ামী লীগ, কৃষক শ্রমিক পার্টি, নেজামে ইসলাম পার্টি ও গণতন্ত্রী দল মিলে যুক্তফ্রন্ট নামক জোট গঠন করে। যুক্তফ্রন্ট নির্বাচনকে সামনে রেখে একটি ইশতেহার তৈরি করে। ইশতেহারে ২১টি দফা ছিল যার শেষ দফায় যেকোনো প্রাদেশিক আসন শূন্য হওয়ার তিন মাসের মধ্যে উপনির্বাচন আয়োজনের প্রতিশ্রুতি অন্তর্ভুক্ত ছিল। নির্বাচনে যুক্তফ্রন্ট ২২৮টি আসন পেয়ে জিতে এবং ক্ষমতাসীন পাকিস্তান মুসলিম লীগ মাত্র ১০টি আসন জিতে পরাজয় বরণ করে। ১৯৫৪ সালের নির্বাচনের পর যথাক্রমে যুক্তফ্রন্ট নেতৃত্বাধীন তৃতীয় হক ও প্রথম সরকার মন্ত্রিসভা প্রদেশের দায়িত্বে আসে। এরই মধ্যে আওয়ামী লীগ যুক্তফ্রন্ট ত্যাগ করে এবং ঘটনাক্রমে ১৯৫৬ সালে দলটির নেতৃত্বাধীন প্রথম আতাউর মন্ত্রিসভা গঠিত হয়। প্রাদেশিক সরকার তৎকালীন ৭টি শূন্য আসনের জন্য উপনির্বাচন আয়োজনের সিদ্ধান্ত নেয় এবং সেই লক্ষ্যে প্রস্তুতি নিতে থাকে।

## মনোনয়ন
পূর্ব পাকিস্তানের ব্রাহ্মণবাড়িয়া দক্ষিণ-পূর্ব, মুন্সিগঞ্জ মধ্য-পূর্ব, পিরোজপুর উত্তর-পূর্ব, পিরোজপুর পশ্চিম, উত্তর সিলেট মধ্য-পশ্চিম, ভোলা উত্তর-পশ্চিম এবং সাতক্ষীরা তফসীলী আসনে এই উপনির্বাচন অনুষ্ঠিত হয়। উপনির্বাচনে আওয়ামী লীগ ৬টি, পাকিস্তান মুসলিম লীগ ৫টি, কৃষক শ্রমিক পার্টি ২টি, নেজামে ইসলাম পার্টি ১টি, গণতন্ত্রী পার্টি ১টি এবং পাকিস্তান জাতীয় কংগ্রেস ১টি আসনে প্রতিদ্বন্দ্বিতা করে। এছাড়া ৫ জন প্রার্থী স্বতন্ত্রভাবে নির্বাচনে অংশ নেয় এবং সাতক্ষীরা আসনে কংগ্রেসের প্রার্থী জগদীশ চন্দ্র বালাকে আওয়ামী লীগ সমর্থন প্রদান করে। অন্যদিকে পিরোজপুর পশ্চিম আসন থেকে আফতাবুদ্দীন আহমদ নিজের প্রার্থীতা প্রত্যাহার করে নেন।

## ফলাফল

উপনির্বাচনে আওয়ামী লীগ ৫টি, নেজামে ইসলাম পার্টি ১টি এবং পাকিস্তান জাতীয় কংগ্রেস ১টি আসনে জয়ী হয়।

## উত্তরপ্রভাব
রাজনীতিবিদ অলি আহাদের মতে উপনির্বাচন অনুষ্ঠান আয়োজনের মাধ্যমে আওয়ামী লীগ যুক্তফ্রন্টে থাকাকালে তাদের নির্বাচনী প্রতিশ্রুতিগুলোর একটি পূরণ করতে সক্ষম হয় এবং আওয়ামী লীগের মন্ত্রিসভা সফলভাবে খাদ্য সঙ্কট মোকাবেলা করতে সক্ষম হওয়ার ফলে উপনির্বাচনে অধিকাংশ আসন জিতে নিয়েছিল। তবে মুসলিম লীগের পূর্ব পাকিস্তান শাখার সভাপতি মৌলভি তমিজউদ্দিন খান উপনির্বাচনে কারচুপির অভিযোগ তুলেন। জবাবে আওয়ামী লীগের সাধারণ সম্পাদক এবং প্রাদেশিক শিল্প ও বাণিজ্যমন্ত্রী শেখ মুজিবুর রহমান অভিযোগ অস্বীকার করে দাবি করেন যে উপনির্বাচনে মত প্রকাশের স্বাধীনতা রোধ করা হয়নি, নিরাপত্তা আইনের প্রয়োগ করা হয়নি, কোনো রাজনৈতিক কর্মীকে গ্রেফতার করার ঘটনা ঘটেনি এবং কারচুপির অভিযোগের কোনো প্রমাণ নেই।

## তথ্যসূত্র

বিষয়শ্রেণী:১৯৫৬-এ পাকিস্তানে নির্বাচন
বিষয়শ্রেণী:পূর্ব পাকিস্তানে নির্বাচন
বিষয়শ্রেণী:পাকিস্তানে উপনির্বাচন
মনমোহিনী জুৎসি সেহগল

**মনমোহিনী সেহগল** (জন্ম নাম : জুৎসি; ১৯০৯ - ১৯৯৪) ছিলেন একজন ভারতীয় স্বাধীনতা সংগ্রামী এবং রাজনীতিবিদ। তিনি নেহেরু-গান্ধী পরিবারের সদস্য ছিলেন।

## জীবনী
মনমোহিনী জুৎসি ছিলেন বিশিষ্ট মুক্তিযোদ্ধা লাডো রানী জুৎসির কন্যা। তাঁর বাবা লাডলি প্রসাদ জুৎসি ছিলেন  মতিলাল নেহেরুর ভাগ্নে, এবং তাই তিনি জওহরলাল নেহেরুর প্রথম সম্পর্কিত বোন ছিলেন। তিনি এলাহাবাদে মতিলাল নেহরুর বাড়িতে জন্মগ্রহণ করেন এবং বড় হয়ে ওঠেন। পরিবারের অন্য অনেকের মতো, তিনিও ভারতের স্বাধীনতা সংগ্রামে সক্রিয় অংশগ্রহণকারী ছিলেন।

কলেজ জীবনে ছাত্র রাজনীতির একজন নেত্রী হিসেবে, মনমোহিনী ব্রিটিশ রাজের বিরুদ্ধে বিক্ষোভ প্রকাশ ক'রে তাঁর মা এবং বোনদের মতো কারাগারে গিয়েছিলেন। ১৯৩০ থেকে ১৯৩৫ সালের মধ্যে, তিনি কলেজ শেষ করেন এবং শিক্ষক হিসেবে কাজ শুরু করেন। তিনি ভারতীয় জাতীয় কংগ্রেসের সদস্য ছিলেন।

১৯৩৫ সালে, মনমোহিনী একজন সরকারি আমলাকে বিয়ে করেন এবং তাঁকে রাজনীতি ত্যাগ করতে হয়। এইসঙ্গে তাঁর পুরনো বন্ধুদের সাথে সক্রিয় মেলামেশাও তিনি ত্যাগ করেছিলেন। তাঁর আত্মজীবনীতে তিনি জানিয়েছেন তাঁর স্বামীর বিভিন্ন পদে নিযুক্তির কারণে তাঁকে বিভিন্ন জায়গায় যেতে হয়েছে এবং তিনি বর্ণনা দিয়েছেন তিনি কিভাবে একটি ক্রমবর্ধমান পরিবারের তত্ত্বাবধান করেছেন। তিনি বিভিন্ন মহিলা ক্লাব এবং স্বেচ্ছাসেবক কল্যাণ সংস্থায় যোগদান করেছিলেন। উত্তর-পূর্ব রেলওয়ের ক্যাটারিং উপদেষ্টা কমিটির সদস্য হিসেবে, তিনি ট্রেন স্টেশনগুলিতে "অসৎ" বিক্রেতাদের বিরুদ্ধে অভিযোগ তদন্ত করেছিলেন।

১৯৬১ সালে নতুন দিল্লির উপনির্বাচনে তিনি পরাজিত হন, স্যার শোভা সিংয়ের নেতৃত্বে স্বাধীন পার্টি তাঁকে সমর্থন করেছিল, কিন্তু দিল্লি স্বাধীন পার্টির সমাজতান্ত্রিক ব্যবস্থাপকের নেতৃত্বে আন্তঃদলীয় অভ্যুত্থানের ফলে তিনি পরাজিত হন।

## আত্মজীবনী

* 

## তথ্যসূত্র

বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:এলাহাবাদের রাজনীতিবিদ
বিষয়শ্রেণী:১৯৯৪-এ মৃত্যু
বিষয়শ্রেণী:১৯০৯-এ জন্ম
বিষয়শ্রেণী:উত্তরপ্রদেশের রাজনীতিতে নারী
বিষয়শ্রেণী:নেহরু–গান্ধী পরিবার
বিষয়শ্রেণী:উত্তরপ্রদেশের ভারতীয় স্বাধীনতা কর্মী
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:অপর্যালোচিত অনুবাদসহ পাতা
ঊষা ভার্মা

**ঊষা ভার্মা** একজন ভারতীয় রাজনীতিবিদ। তিনি ১৯৯৮, ২০০৪ এবং ২০০৯ সালে সমাজবাদী পার্টির সদস্য হিসেবে এসসি প্রার্থী হিসেবে উত্তরপ্রদেশের হারদোই থেকে ভারতের সংসদের নিম্নকক্ষ লোকসভায় নির্বাচিত হয়েছিলেন। তিনি ২০০২ সালে উত্তরপ্রদেশ বিধানসভায় নির্বাচিত হন। তিনি ২০০৩ সালে মুলায়ম সিং যাদব মন্ত্রিসভায় মন্ত্রী হন। তিনি প্রয়াত সংসদ সদস্য পরমাই লালের পুত্রবধূ ছিলেন, যিনি ১৯৬২ সালে কারাগারে থাকাকালীন প্রথম নির্বাচনে জয়লাভের জন্য বিখ্যাত।

## প্রাথমিক জীবন এবং শিক্ষা
ঊষা ভার্মা উত্তরাখণ্ডের হরিদ্বারে ১৯৬৩ সালের ৫ মে বসন্ত কুমার এবং ঊষা ভার্মার ঘরে জন্মগ্রহণ করেন। তিনি উত্তরপ্রদেশের রুরকির এসডি ডিগ্রি কলেজ এবং বিএসএম ডিগ্রি কলেজ থেকে ইংরেজিতে স্নাতকোত্তর ডিগ্রি অর্জন করেন।

পরবর্তীতে ১৯৮৮ সালের ২৯ জানুয়ারী তিনি লাল বিহারীর সাথে বিবাহ বন্ধনে আবদ্ধ হন এবং কয়েক বছরের মধ্যে তাদের একটি ছেলে এবং একটি মেয়ে হয়।

## ব্যক্তিগত স্বার্থ
তিনি সমাজসেবামূলক কাজে আগ্রহী ছিলেন। তিনি ১৯৯৯ সালে নারীর ক্ষমতায়নের যৌথ কমিটির সদস্য ছিলেন। এরপর তিনি ২০০৪ সালে তফসিলি জাতি ও উপজাতির কল্যাণ কমিটির সদস্য ছিলেন। তিনি ২০০৪ থেকে ২০০৯ সাল পর্যন্ত সামাজিক ন্যায়বিচার ও ক্ষমতায়ন কমিটির সদস্য ছিলেন।

তিনি গান গাইতে, রান্না করতে এবং ছবি আঁকতেও ভালোবাসেন। তিনি নিপীড়িত, দরিদ্র শিশু এবং মহিলাদের উন্নয়নের জন্যও কাজ করেন; এবং এমন একটি আদর্শ সমাজের জন্য কাজ করেন যা মানুষের মৌলিক চাহিদা পূরণ করতে পারে। পেশায় তিনি একজন কৃষিবিদ, স্থপতি, রাজনৈতিক ও সমাজকর্মী এবং একজন ব্যবসায়ীও।

## অধিষ্ঠিত পদসমূহ

## তথ্যসূত্র

বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:হরিদ্বারের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:১৯৬৩-এ জন্ম
বিষয়শ্রেণী:হারদোইয়ের ব্যক্তি
বিষয়শ্রেণী:লখিমপুর খেরির ব্যক্তি